Komission direktiivi 1999/18/EY, annettu 18 päivänä maaliskuuta 1999, moottoriajoneuvojen etusumuvalaisimia ja niiden hehkulamppuja koskevan neuvoston direktiivin 76/762/ETY mukauttamisesta tekniikan kehitykseen (ETA:n kannalta merkityksellinen teksti) .



Virallinen lehti nro L 097 , 12/04/1999 s. 0082 - 0097



KOMISSION DIREKTIIVI 1999/18/EY, annettu 18 päivänä maaliskuuta 1999, moottoriajoneuvojen etusumuvalaisimia ja niiden hehkulamppuja koskevan neuvoston direktiivin 76/762/ETY mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetun neuvoston direktiivin 70/156/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY(2), ja erityisesti sen 13 artiklan 2 kohdan, ottaa huomioon moottoriajoneuvojen etusumuvalaisimia ja niiden hehkulamppuja koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/762/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 10 artiklan, sekä katsoo, että 1) direktiivi 76/762/ETY on yksi direktiivillä 70/156/ETY perustettua EY-tyyppihyväksyntämenettelyä koskevista erityisdirektiiveistä; sen vuoksi direktiivin 70/156/ETY ajoneuvojärjestelmiä, osia ja erillisiä teknisiä yksiköitä koskevia säännöksiä sovelletaan direktiiviin 76/762/ETY, 2) erityisesti direktiivin 70/156/ETY 3 artiklan 4 kohdassa ja 4 artiklan 3 kohdassa säädetään, että jokaiseen erityisdirektiiviin liitetään direktiivin 70/156/ETY liitteen VI mukainen ilmoituslomake ja tyyppihyväksyntätodistus tyyppihyväksynnän tietokoneellistamisen mahdollistamiseksi; direktiivissä 76/762/ETY säädettyä tyyppihyväksyntätodistusta olisi muutettava vastaavasti, 3) menettelyjä olisi yksinkertaistettava direktiivin 70/156/ETY 9 artiklan 2 kohdassa tarkoitetun vastaavuuden ylläpitämiseksi tiettyjen erityisdirektiivien ja Yhdistyneiden Kansakuntien Euroopan talouskomission sääntöjen välillä, kun näitä sääntöjä muutetaan; ensimmäisessä vaiheessa olisi korvattava direktiivin 76/762/ETY tekniset vaatimukset Yhdistyneiden Kansakuntien Euroopan talouskomission säännön N:o 19 vastaavilla vaatimuksilla ristiviittauksin, 4) neuvoston direktiivin 76/756/ETY(4), sellaisena kuin se on viimeksi muutettuna komission direktiivillä 97/28/EY(5), ja neuvoston direktiivin 76/761/ETY(6), sellaisena kuin se on viimeksi muutettuna komission direktiivillä 1999/17/EY(7), vaatimuksien noudattaminen on tarpeen varmistaa, ja 5) tässä direktiivissä säädetyt toimenpiteet ovat direktiivillä 70/156/ETY perustetun tekniikan kehitykseen mukauttamista käsittelevän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 76/762/ETY seuraavasti: 1. Korvataan nimi seuraavasti: "moottoriajoneuvojen etusumuvalaisimia koskevan jäsenvaltioiden lainsäädännön lähentämisestä." 2. Korvataan 1 artiklan 1 kohta seuraavasti: "1. Jäsenvaltioiden on myönnettävä osan EY-tyyppihyväksyntä kaikille etusumuvalaisintyypeille, jotka täyttävät asiaa koskevissa liitteissä vahvistetut rakenne- ja testivaatimukset." 3. Korvataan 2 artiklan ensimmäinen kohta seuraavasti: "Jäsenvaltioiden on annettava kunkin 1 artiklan mukaisesti hyväksytyn etusumuvalaisintyypin valmistajalle liitteen I lisäyksessä 3 esitetyn mallin mukainen osan EY-tyyppihyväksyntämerkki." 4. Korvataan 4 artikla seuraavasti: " 4 artikla Jäsenvaltioiden toimivaltaisten viranomaisten on ilmoitettava toisilleen direktiivin 70/156/ETY 4 artiklan 6 kohdassa säädetyllä tavalla jokaisesta hyväksynnästä, jonka he ovat antaneet, evänneet tai peruuttaneet tämän direktiivin mukaisesti." 5. Korvataan 9 artikla seuraavasti: " 9 artikla Tässä direktiivissä 'ajoneuvolla' tarkoitetaan kaikkia tieliikenteeseen tarkoitettuja, korilla varustettuja tai ilman sitä olevia, vähintään nelipyöräisiä moottoriajoneuvoja, joiden suurin rakenteellinen nopeus on yli 25 km/h, ja niiden perävaunuja, lukuun ottamatta kiskoilla kulkevia ajoneuvoja ja maa- ja metsätaloustraktoreita sekä kaikkia liikkuvia koneita." 6. Korvataan liitteet tämän direktiivin liitteellä. 2 artikla 1. Alkaen 1 päivästä lokakuuta 1999 tai, jos 3 artiklassa tarkoitettujen tekstien julkaisu siirtyy 1 päivän huhtikuuta 1999 jälkeen, kuuden kuukauden kuluttua kyseisten tekstien todellisesta julkaisupäivästä jäsenvaltiot eivät saa etusumuvalaisimiin liittyvistä syistä: - kieltäytyä antamasta ajoneuvotyypille tai etusumuvalaisintyypille EY-tyyppihyväksyntää tai kansallista tyyppihyväksyntää, taikka - kieltää ajoneuvojen rekisteröintiä, myyntiä tai käyttöönottoa taikka etusumuvalaisimien myyntiä tai käyttöönottoa, jos etusumuvalaisimet ovat direktiivin 76/762/ETY, sellaisena kuin se on muutettuna tällä direktiivillä, vaatimusten mukaiset, ja jos ne on asennettu ajoneuvoihin direktiivin 76/756/ETY vaatimusten mukaisesti. 2. Alkaen 1 päivästä huhtikuuta 2000 jäsenvaltiot: - eivät saa enää antaa EY-tyyppihyväksyntää ja - saavat kieltäytyä antamasta kansallista tyyppihyväksyntää ajoneuvotyypille etusumuvalaisimiin liittyvistä syistä ja etusumuvalaisintyypille, jos direktiivin 76/762/ETY, sellaisena kuin se on muutettuna tällä direktiivillä, vaatimukset eivät täyty. 3. Alkaen 1 päivästä huhtikuuta 2001 direktiivin 76/762/ETY, sellaisena kuin se on muutettuna tällä direktiivillä, etusumuvalaisimiin osina liittyviä vaatimuksia sovelletaan direktiivin 70/156/ETY 7 artiklan 2 kohdan soveltamiseksi. 4. Sen estämättä, mitä 2 ja 3 kohdassa säädetään, jäsenvaltioiden on varaosien osalta jatkettava direktiivin 76/762/ETY aikaisempien versioiden mukaisten etusumuvalaisimien EY-tyyppihyväksynnän antamista ja niiden myynnin ja käyttöönoton sallimista, jos kyseiset etusumuvalaisimet - on tarkoitettu asennettaviksi jo käytössä oleviin ajoneuvoihin ja - ovat mainitun direktiivin niiden vaatimusten mukaisia, joita sovellettiin, kun ajoneuvot rekisteröitiin ensimmäisen kerran. 3 artikla Yhdistyneiden Kansakuntien Euroopan talouskomission säännön N:o 19 kohdat ja liitteet, joihin viitataan liitteessä II olevassa 1 kohdassa, julkaistaan Euroopan yhteisöjen virallisessa lehdessä ennen 1 päivää huhtikuuta 1999. 4 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä lokakuuta 1999; jos 3 artiklassa tarkoitettujen tekstien julkaisu kuitenkin siirtyy 1 päivän huhtikuuta 1999 jälkeen, jäsenvaltioiden on noudatettava tätä velvoitetta kuuden kuukauden kuluttua kyseisten tekstien todellisesta julkaisupäivästä. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä 1 päivästä lokakuuta 1999 alkaen tai, jos 3 artiklassa tarkoitettujen tekstien julkaisu siirtyy 1 päivän huhtikuuta 1999 jälkeen, kuuden kuukauden kuluttua kyseisten tekstien todellisesta julkaisupäivästä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 5 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 6 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä maaliskuuta 1999. Komission puolesta Martin BANGEMANN Komission jäsen (1) EYVL L 42, 23.2.1970, s. 1. (2) EYVL L 11, 16.1.1999, s. 25. (3) EYVL L 262, 27.9.1976, s. 122. (4) EYVL L 262, 27.9.1976, s. 1. (5) EYVL L 171, 30.6.1997, s. 1. (6) EYVL L 262, 27.9.1976, s. 96. (7) Ks. tämän virallisen lehden s. 45. LIITE "LIITELUETTELO >TAULUKON PAIKKA> LIITE I TYYPPIHYVÄKSYNTÄÄ KOSKEVAT HALLINNOLLISET MÄÄRÄYKSET 1. OSAN EY-TYYPPIHYVÄKSYNNÄN HAKEMINEN 1.1 Valmistajan on tehtävä etusumuvalaisintyypin osalta direktiivin 70/156/ETY 3 artiklan 4 kohdan mukainen osan EY-tyyppihyväksyntähakemus. 1.2 Ilmoituslomakkeen malli esitetään lisäyksessä 1. 1.3 Tyyppihyväksyntätesteistä vastaavalle tekniselle tutkimuslaitokselle on toimitettava 1.3.1 kaksi mallia, jotka on varustettu suositellulla valaisimella tai suositelluilla valaisimilla; 1.3.2 linssien valmistukseen käytetyn muovin testausta varten on toimitettava: 1.3.2.1 kolmetoista linssiä; 1.3.2.1.1 kuusi näistä linsseistä voidaan korvata kuudella vähintään 60 × 80 millimetrin kokoisella kyseistä materiaalia olevalla mallilla, joiden ulkopinta on litteä tai kupera ja joiden keskellä on vähintään 15 × 15 millimetrin kokoinen kohtuullisen tasainen alue (kaarevuussäde vähintään 300 millimetriä); 1.3.2.1.2 jokaisen tällaisen linssin tai kyseistä materiaalia olevan mallin on oltava valmistettu linssien sarjatuotannossa käytettävällä menetelmällä; 1.3.2.2 heijastin, johon linssit voidaan kiinnittää valmistajan ohjeiden mukaisesti. 1.3.3 Linssien ja niiden mahdollisten pinnoitteiden valmistukseen käytettyjen materiaalien ominaisuuksista olisi toimitettava kyseisistä materiaaleista ja pinnoitteista laadittu testausseloste, jos ne on jo testattu. 2. MERKINNÄT 2.1 Osan EY-tyyppihyväksyntää varten toimitetuissa laitteissa on oltava: 2.1.1 valmistajan tavaramerkki tai kaupallinen merkki; 2.1.2 jos valaisimissa on vaihdettavat valonlähteet: säädetyn hehkulampun tyyppi (tyypit); 2.1.3 jos valaisimissa ei ole vaihdettavia valonlähteitä: nimellisjännite ja teho watteina. 2.2 Näiden merkkien on oltava helposti luettavissa ja pysyvästi merkittynä ja kiinnitettynä laitteen valaisevaan pintaan tai johonkin laitteen valaisevista pinnoista. Niiden on näyttävä ulospäin, kun laite on kiinnitetty ajoneuvoon. 2.3 Jokaisessa laitteessa on oltava riittävä tila osan tyyppihyväksyntämerkille. Tila on osoitettava lisäyksessä 1 tarkoitetuissa piirustuksissa. 3. OSAN EY-TYYPPIHYVÄKSYNNÄN MYÖNTÄMINEN 3.1 Jos asiaankuuluvat vaatimukset täytetään, EY-tyyppihyväksyntä myönnetään direktiivin 70/156/ETY 4 artiklan 3 kohdan ja soveltuvin osin 4 artiklan 4 kohdan mukaisesti. Huom: Mikään tässä direktiivissä ei estä jäsenvaltiota kieltämästä tämän direktiivin mukaisesti hyväksytyn ajovalaisimen, jossa on muovista valmistettu linssi, ja mekaanisen (pyyhkimillä varustetun) ajovalaisimen puhdistuslaitteen yhdistelmää. 3.2 EY-tyyppihyväksyntätodistuksen malli esitetään lisäyksessä 2. 3.3 Jokaiselle hyväksytylle etusumuvalaisintyypille annetaan tyyppihyväksyntänumero direktiivin 70/156/ETY liitteen VII mukaisesti. Sama jäsenvaltio ei saa antaa samaa numeroa toiselle etusumuvalaisintyypille. 3.4 Jos osan EY-tyyppihyväksyntää haetaan valaisin- ja merkkivalolaitetyypille, joka koostuu etusumuvalaisimesta ja muista valaisimista, yhteinen osan EY-tyyppihyväksyntä voidaan myöntää, jos kyseinen etusumuvalaisin on tämän direktiivin vaatimusten mukainen ja kaikki muut valaisimet, jotka muodostavat osan valaisin- ja merkkivalolaitteesta, jolle osan EY-tyyppihyväksyntää haetaan, ovat niihin sovellettavien erityisdirektiivien mukaisia. 4. OSAN EY-TYYPPIHYVÄKSYNTÄMERKKI 4.1 Jokaisessa tämän direktiivin mukaisesti hyväksytyn tyypin mukaisessa etusumuvalaisimessa on oltava 2.1 kohdan merkintöjen lisäksi osan EY-tyyppihyväksyntämerkki. 4.2 Tämä merkki koostuu: 4.2.1 suorakulmiosta, joka ympäröi pientä "e"-kirjainta ja sitä seuraavaa osan EY-tyyppihyväksynnän myöntäneen jäsenvaltion tunnusnumeroa tai -kirjaimia: 1 Saksa 2 Ranska 3 Italia 4 Alankomaat 5 Ruotsi 6 Belgia 9 Espanja 11 Yhdistynyt kuningaskunta 12 Itävalta 13 Luxemburg 17 Suomi 18 Tanska 21 Portugali 23 Kreikka IRL Irlanti; 4.2.2 suorakulmion lähellä olevasta "perushyväksyntänumerosta", joka sisältyy direktiivin 70/156/ETY liitteessä VII tarkoitetun tyyppihyväksyntänumeron 4 jaksoon ja jonka edellä on kaksi lukua, jotka ilmaisevat direktiivin 76/762/ETY viimeksi tehdylle huomattavalle tekniselle tarkistukselle annetun järjestysnumeron sinä päivänä, jona EY-tyyppihyväksyntä myönnettiin. Tässä direktiivissä järjestysnumero on 02; 4.2.3 seuraavanlaisista lisäsymboleista: 4.2.3.1 kirjain "B"; 4.2.3.2 etusumuvalaisimissa, joissa on muovista valmistettu linssi, kirjaimet "PL", jotka on kiinnitettävä 4.2.3.1 kohdassa kuvatun merkin lähelle; 4.2.3.3 siitä liitteessä 4(1) olevan 1.1.1.1 kohdan mukaisesta testausmenettelyssä käytettävästä käyttötilasta ja niistä liitteessä 4(2) olevan 1.1.1.2 kohdan mukaisista sallituista jännitteistä, joita kussakin tapauksessa on sovellettava, määrätään 3.2 kohdassa tarkoitetussa tyyppihyväksyntätodistuksessa. Vastaavissa tapauksissa laite on merkittävä seuraavasti: niihin tämän direktiivin vaatimukset täyttäviin yksiköihin, jotka on suunniteltu siten, että yhden toiminnon hehkulanka (-langat) ei(vät) saa syttyä samanaikaisesti minkään sellaisen toiminnon hehkulangan (-lankojen) kanssa, johon edellinen toiminto voidaan yhdistää rakenteellisesti, on merkittävä vinoviiva (/) tällaista toimintoa hyväksyntämerkissä kuvaavan merkin perään jos kuitenkin vain etusumuvalaisin ja lähivalaisin eivät saa syttyä samanaikaisesti, vinoviiva on sijoitettava sumuvalaisinta tarkoittavan merkin perään, jolloin tämä merkki on sijoitettava joko erikseen tai joukon viimeiseksi sellaisiin yksiköihin, jotka täyttävät liitteen 4(3) vaatimukset ainoastaan, jos niitä käytetään 6 voltin tai 12 voltin jännitteellä, on hehkulampun pitimen lähelle sijoitettava merkki, joka muodostuu numerosta 24 ja sen päällä olevasta vinorististä (x). Lähivalaisimen ja etusumuvalaisimen rakenteellinen yhdistäminen on mahdollista, jos se tehdään direktiivin 76/756/ETY mukaisesti. 4.3 Osan EY-tyyppihyväksyntämerkki on kiinnitettävä valaisimen linssiin tai yhteen linsseistä pysyvästi ja siten, että se on helposti luettavissa myös silloin, kun valaisimet on asennettu ajoneuvoon. 4.4 Hyväksyntämerkin sijoittelu. 4.4.1 Riippumattomat valaisimet: lisäyksen 3 kuvassa 1 esitetään esimerkkejä osan EY-tyyppihyväksyntämerkistä. 4.4.2 Ryhmitetyt, yhdistetyt tai rakenteellisesti yhdistetyt valaisimet: 4.4.2.1 Kun annetaan 3.4 kohdassa tarkoitettu yhteinen osan EY-tyyppihyväksyntänumero, voidaan suuntavalaisimesta ja muista valaisimista koostuvaan valaisin- ja merkkivalolaitetyyppiin kiinnittää yhteinen EY-tyyppihyväksyntämerkki, joka koostuu: 4.4.2.1.1 suorakulmiosta, joka ympäröi "e"-kirjainta ja sitä seuraavaa EY-tyyppihyväksynnän myöntäneen jäsenvaltion tunnusnumeroa tai -kirjaimia (ks. 4.2.1 kohta); 4.4.2.1.2 perushyväksyntänumerosta (ks. 4.2.2 kohdan ensimmäinen lause); 4.4.2.1.3 tarvittaessa vaadittavasta nuolesta, sikäli kuin se viittaa valaisinlaitteeseen kokonaisuutena. 4.4.2.2 Tämä merkki voidaan sijoittaa ryhmitetyissä, yhdistetyissä tai rakenteellisesti yhdistetyissä valaisimissa mihin kohtaan tahansa, jos 4.4.2.2.1 se näkyy valaisimien asennuksen jälkeen, 4.4.2.2.2 mitään ryhmitettyjen, yhdistettyjen tai rakenteellisesti yhdistettyjen valaisimien valaisevan pinnan osaa ei voida irrottaa irrottamatta samalla hyväksyntämerkkiä. 4.4.2.3 Kunkin valaisimen tunnus, joka osoittaa minkä direktiivin mukaisesti osan EY-tyyppihyväksyntä on myönnetty, ja järjestysnumero (ks. 4.2.2 kohdan toinen lause) sekä tarvittaessa "D"-kirjain ja vaadittava nuoli on merkittävä: 4.4.2.3.1 joko vastaavaan valoa säteilevään pintaan, 4.4.2.3.2 tai ryhmään siten, että kukin ryhmitetty, yhdistetty tai rakenteellisesti yhdistetty valaisin voidaan selkeästi tunnistaa. 4.4.2.4 Tämän merkin osien mitat eivät saa olla pienemmät kuin yksittäisille merkeille eri direktiiveissä, joiden mukaisesti osan EY-tyyppihyväksyntä on myönnetty, määritellyt vähimmäismitat. 4.4.2.5 Esimerkkejä osan EY-tyyppihyväksyntämerkistä muihin valaisimiin ryhmitetylle, yhdistetylle tai rakenteellisesti yhdistetylle valaisimelle on lisäyksen 3 kuvassa 2. 4.4.3 Jos kyseessä on valaisin, joka on rakenteellisesti yhdistetty muihin valaisimiin ja jonka linssiä voidaan käyttää myös muuntyyppisissä ajovalaisimissa: 4.4.3.1 sovelletaan edellä olevan 4.4.2 kohdan säännöksiä; 4.4.3.2 lisäksi, jos käytetään samaa linssiä, jälkimmäisessä voidaan käyttää erilaisia, erityyppisiin ajovalaisimiin tai valaisinyksiköihin viittaavia hyväksyntämerkkejä, jos ajovalaisimen päärungolla, vaikka sitä ei voisi erottaa linssistä, on edellä 2.3 kohdassa kuvattu tila ja siinä on hyväksyntämerkit varsinaisille toiminnoille; 4.4.3.3 jos erityyppisillä ajovalaisimilla on sama päärunko, jälkimmäisessä voidaan käyttää erilaisia hyväksyntämerkkejä. 4.4.3.4 Esimerkkejä osan EY-tyyppihyväksyntämerkistä ajovalaisimeen rakenteellisesti yhdistetyille valaisimille on lisäyksen 3 kuvassa 3. 5. TYYPIN JA HYVÄKSYNTÖJEN MUUTOKSET 5.1 Jos tämän direktiivin säännösten mukaisesti hyväksyttyä tyyppiä muutetaan, on sovellettava direktiivin 70/156/ETY 5 artiklan säännöksiä. 6. TUOTANNON VAATIMUSTENMUKAISUUS 6.1 Yleisesti toimenpiteet tuotannon vaatimustenmukaisuuden varmistamiseksi toteutetaan direktiivin 70/156/ETY 10 artiklan säännösten mukaisesti. 6.2 Erityisesti direktiivin 70/156/ETY liitteessä X olevan 2.3.5 kohdan mukaisesti suoritettavat testit ovat samat kuin liitteessä 5 olevassa 3 kohdassa ja liitteessä 6 selostetut testit, ja valintaperusteet, joita on käytettävä valittaessa malleja liitteessä X olevassa 2.4.2 ja 2.4.3 kohdassa mainittuja testejä varten, ovat samat kuin tämän direktiivin liitteessä II olevassa 1 kohdassa tarkoitettujen asiakirjojen liitteessä 7 mainitut valintaperusteet. 6.3 Hyväksymisviranomaisen valtuuttamat tarkastukset on tavallisesti suoritettava joka toinen vuosi. (1) Tämän direktiivin liitteessä II olevassa 2.1 kohdassa tarkoitetut asiakirjat. (2) Tämän direktiivin liitteessä II olevassa 2.1 kohdassa tarkoitetut asiakirjat. (3) Tämän direktiivin liitteessä II olevassa 2.1 kohdassa tarkoitetut asiakirjat. Lisäys 1 >PIC FILE= "L_1999097FI.008902.EPS"> >PIC FILE= "L_1999097FI.009001.EPS"> Lisäys 2 >PIC FILE= "L_1999097FI.009102.EPS"> >PIC FILE= "L_1999097FI.009201.EPS"> Lisäys 3 ESIMERKKEJÄ OSAN EY-TYYPPIHYVÄKSYNTÄMERKISTÄ Kuva 1a >PIC FILE= "L_1999097FI.009302.EPS"> Kuva 1b >PIC FILE= "L_1999097FI.009303.EPS"> Edellä esitetyllä osan EY-tyyppihyväksyntämerkillä varustettu laite on etusumuvalaisin, jolle on myönnetty tyyppihyväksyntä Saksassa (e1) tämän direktiivin (02) mukaisesti perushyväksyntänumerolla 1471. Kuvasta 1a ilmenee, että etusumuvalaisimeen kuuluu muovista valmistettu linssi ja että sitä ei voida sytyttää samanaikaisesti minkään muun sellaisen valaisimen kanssa, johon se voidaan yhdistää rakenteellisesti. Kuvasta 1b ilmenee, että etusumuvalaisin voidaan sytyttää samanaikaisesti minkä tahansa sellaisen valaisimen kanssa, johon se voidaan yhdistää rakenteellisesti. Kuva 2 Yksinkertaistettu merkintä ryhmitetyille, yhdistetyille tai rakenteellisesti yhdistetyille valaisimille, joissa vähintään kaksi valaisinta muodostaa osan samasta järjestelmästä (Pysty- ja vaakasuorat viivat kuvaavat merkkivalolaitteen muotoa. Ne eivät ole osa hyväksyntämerkkiä.) MALLI A >PIC FILE= "L_1999097FI.009401.EPS"> MALLI B >PIC FILE= "L_1999097FI.009402.EPS"> MALLI C >PIC FILE= "L_1999097FI.009403.EPS"> MALLI D >PIC FILE= "L_1999097FI.009501.EPS"> Huomautus: Neljä esimerkkiä hyväksyntämerkeistä, mallit A, B, C ja D, edustavat neljää mahdollista merkintävaihtoehtoa valaisin- ja merkkivalolaitteelle, jossa vähintään kaksi valaisinta muodostavat osan samasta ryhmitettyjen, yhdistettyjen tai rakenteellisesti yhdistettyjen valaisimien kokonaisuudesta. Tämä hyväksyntämerkki osoittaa, että kyseessä olevalle laitteelle on myönnetty hyväksyntä Saksassa (e1) perushyväksyntänumerolla 7120 ja että se koostuu: - etuvalaisimesta (A), joka on hyväksytty direktiivin 76/758/ETY liitteen II mukaisesti ja joka asennetaan ajoneuvon vasemmalle puolelle, järjestysnumero 02; - ajovalaisimesta (HCR), jossa on oikean- ja vasemmanpuoleiseen liikenteeseen suunniteltu lähivalaisin ja enimmäisvoimakkuudeltaan 86250-101250 kandelaa (numeron 30 ilmaisemana) oleva kaukovalaisin sekä muovia oleva linssi (PL), ja joka on hyväksytty direktiivin 76/761/ETY liitteen V mukaisesti, järjestysnumero 02; - etusumuvalaisimesta (B), joka on hyväksytty direktiivin 76/762/ETY mukaisesti ja jossa on muovia oleva linssi (PL), järjestysnumero 02; - luokituksen 1a etusuuntavalaisimesta, joka on hyväksytty direktiivin 76/759/ETY mukaisesti, järjestysnumero 01. Kuva 3 Ajovalaisimeen rakenteellisesti yhdistetty tai ryhmitetty valaisin >PIC FILE= "L_1999097FI.009502.EPS"> Yllä oleva esimerkki vastaa sellaisen linssin merkintää, jota on tarkoitus käyttää erityyppisissä ajovalaisimissa, eli: Joko ajovalaisimessa, jossa on kumpaankin liikennejärjestelmään suunniteltu lähivalaisin, ja kaukovalaisin, jonka enimmäisvoimakkuus on 86250-101250 kandelaa (numeron 30 ilmaisemana) ja joka on hyväksytty Saksassa (e1) perushyväksyntänumerolla 7120 direktiivin 76/761/ETY liitteen IV mukaisesti, järjestysnumero 04, ja joka on rakenteellisesti yhdistetty etusumuvalaisimeen direktiivin 76/762/ETY mukaisesti, järjestysnumero 02; tai ajovalaisimessa, jossa on kumpaankin liikennejärjestelmään suunniteltu lähivalaisin ja kaukovalaisin, joka on hyväksytty Saksassa (e1) perushyväksyntänumerolla 7122 direktiivin 76/761/ETY liitteen II mukaisesti, järjestysnumero 01, ja joka on rakenteellisesti yhdistetty samaan etusumuvalaisimeen kuin edellä; tai jommassakummassa edellä mainituista ajovalaisimista, joka on hyväksytty erillisenä ajovalaisimena. Ajovalaisimen päärungossa saa olla ainoastaan voimassa oleva hyväksyntänumero, esimerkiksi: >PIC FILE= "L_1999097FI.009601.EPS"> tai >PIC FILE= "L_1999097FI.009602.EPS"> tai >PIC FILE= "L_1999097FI.009603.EPS"> tai >PIC FILE= "L_1999097FI.009604.EPS"> LIITE II TEKNISET VAATIMUKSET 1. Tekniset vaatimukset ovat samat kuin Yhdistyneiden Kansakuntien Euroopan talouskomission säännön N:o 19 kohdissa 1 ja 5-8 sekä liitteissä 3-7 määrätyt vaatimukset. Sääntö N:o 19 on koonnelma seuraavista asiakirjoista: - muutossarja 02, johon sisältyy muutossarja 02:n täydennykset 1-4(1), - muutossarja 02:n täydennys 5(2), johon sisältyy säännön N:o 19 kolmannen tarkistuksen oikaisut, - muutossarja 02:n täydennys 6(3), - muutossarja 02:n täydennys 7(4), - muutossarja 02:n täydennys 8(5), paitsi: 1.1 Kun viitataan "sääntöön N:o 37", viittauksen katsotaan tarkoittavan "direktiivin 76/761/ETY liitettä VII". 1.2 5.1 kohdan ilmauksen "edellä 2.2.3 kohta" katsotaan tarkoittavan ilmausta "tämän direktiivin liitteessä I oleva 1.3.1 kohta". 1.3 Liitteessä 5 olevan 1.1. kohdan ja lisäyksen 1 taulukon A otsikossa olevan ilmauksen "tämän asetuksen 2.2.4 kohta" katsotaan tarkoittavan ilmausta "tämän direktiivin liitteessä I oleva 1.3.2 kohta". 1.4 Liitteessä 5 olevan 1.2 kohdan ja lisäyksen 1 taulukon B otsikossa olevan ilmauksen "tämän asetuksen 2.2.3 kohta" katsotaan tarkoittavan ilmausta "tämän direktiivin liitteessä I oleva 1.3.1 kohta". 1.5 Liitteessä 5 olevan 2.4.2 kohdan ilmauksen "2.2.4.1.1 kohta" katsotaan tarkoittavan ilmausta "tämän direktiivin liitteessä I oleva 1.3.2.1.1. kohta". 1.6 Liitteessä 7 olevassa 2.3 ja 3.3 kohdassa ilmaisun "12 kohta" katsotaan tarkoittavan "direktiivin 70/156/ETY 11 artiklaa". 1.7 Liitteessä 6 olevan 2.5 kohdan ilmauksen "tämän asetuksen 11.1. kohta" katsotaan tarkoittavan ilmausta "direktiivin 70/156/ETY liitteessä X oleva 2.1 kohta". (1) >TAULUKON PAIKKA> (2) >TAULUKON PAIKKA> (3) >TAULUKON PAIKKA> (4) TRANS/WP.29/568 (5) TRANS/WP.29/617".